text: রিফাত বিন সাত্তার (জন্ম: ২৫ জুলাই ১৯৭৪) গ্র্যান্ডমাস্টার খেতাব বিজয়ী বাংলাদেশী দাবাড়ু। তিনি দাবায় বাংলাদেশের চতুর্থ গ্র্যান্ডমাস্টার।
  
  শিক্ষা জীবন 
  রিফাত সেন্ট যোসেফ উচ্চ মাধ্যমিক বিদ্যালয় থেকে মাধ্যমিক শিক্ষা সম্পন্ন করেন। এরপর তিনি নটর ডেম কলেজে ভর্তি হন এবং সেখান থেকে ১৯৯২ সালে এইচএসসি পরীক্ষায় উত্তীর্ণ হন। এরপর তিনি উচ্চ শিক্ষার জন্য ঢাকা বিশ্ববিদ্যালয়ে ভর্তি হন। ১৯৯৭ সালে তিনি মাস্টার্স ডিগ্রি অর্জন করেন।
  
  কর্মজীবন
  রিফাত আন্তর্জাতিক মাস্টার খেতাব পান ১৯৯৩ সালেই। তবে আন্তর্জাতিক গ্র্যান্ডমাস্টার খেতাব অর্জন করেন ২০০৬ সালে যখন তার ফিদে রেটিং ২৫০০ অতিক্রম করে। তার অর্জন করা তিনটি নর্মই ঢাকায় অনুষ্ঠিত দাবা প্রতিযোগিতায় অর্জিত। রিফাতের আগে দাবায় আন্তর্জাতিক গ্র্যান্ডমাস্টার খেতাব পেয়েছিলেন নিয়াজ মোর্শেদ ও জিয়াউর রহমান।
  
  ব্যক্তিগত জীবন 
  রিফাত ১৯৯৮ সালে আইরিনের সাথে বিবাহ বন্ধনে আবদ্ধ হন। বর্তমানে তিনি দুই সন্তানের জনক। তার মেয়ের নাম মারজুকা রিফাত এবং ছেলের নাম সায়ান আরিফ রিফাত।
  
  তথ্যসূত্র
  
  বহিঃসংযোগ 
   ফিদে ছক
   রিফাতের কিছু উল্লেখযোগ্য খেলার বিবরণ
  
  বিষয়শ্রেণী:বাংলাদেশী দাবাড়ু
  বিষয়শ্রেণী:দাবাড়ু
  বিষয়শ্রেণী:জীবিত ব্যক্তি
  বিষয়শ্রেণী:১৯৭৪-এ জন্ম
  বিষয়শ্রেণী:দাবার গ্র্যান্ডমাস্টার
  বিষয়শ্রেণী:এশিয়ান গেমসে বাংলাদেশের প্রতিযোগী
  বিষয়শ্রেণী:নটর ডেম কলেজের প্রাক্তন শিক্ষার্থী
title: রিফাত বিন সাত্তার